Chak Ek’ s-a ridicat din lumea de dincolo la suprafața mării estice
și sus la ceruri.
A urmat fratele său, Kha Ahaw.
Deși Chak Ek’ a înviat prima dată, K'in Ahaw îl întrecea,
iar revoltatul Chak Ek' a coborât înapoi în lumea de dincolo
să comploteze împotriva fratelui său.
În mitologia mayaşă, Chak Ek’ reprezintă Venus și K’in Ahaw reprezintă Soarele.
Cunoscută atât ca Luceafărul de dimineață cât şi de seară,
Venus se mișcă pe cer, uneori vizibilă înainte de răsărit,
uneori după apusul soarelui, și câteodată deloc.
Vechii mayaşi au identificat acest ciclul de aproximativ 584 de zile
cu mai mult de o mie de ani în urmă
și totuși prezice cu exactitate când și unde va apărea Venus pe cer
în toată lumea.
Cinci dintre aceste cicluri constituie aproape exact opt ani,
iar mayaşii au recunoscut și ei acest ciclu mai mare.
I-au atribuit lui Chak Ek’ cinci diferite forme,
câte una pentru fiecare ciclu al lui Venus care se repeta la fiecare opt ani.
În ciclul de 584 zile, Venus este vizibil după apusul Soarelui timp de 250 de zile,
apoi dispare cu 8 zile înainte să reapară ca Luceafărul de dimineață.
Vechii Mayaşi au atribuit o deosebită importanţă acestui moment din acest ciclu:
prima dată când Venus apare înainte de răsărit după ce a fost invizibil.
În această zi, Chak Eks’ s-a ridicat din nou din lumea morților,
purtând un aruncător de suliță și săgeți.
Pentru a aduce discordie în lume,
a decis să-l atace pe fratele său și pe aliații acestuia.
Prima lui țintă a fost K’awiil, zeul fertilității și al fulgerului.
În sezonul ploios târziu, Chak Ek’ și-a ţintit sulița lovindu-l pe K’awiil,
afectând alimentele și provocând o perioadă de haos în ordinea societății
până ce K'awiil a renăscut.
584 de zile după ce l-a atacat pe K’awiil,
Chak Ek’ s-a concentrat din nou pe fratele său, Soarele.
În fiecare seară, Soarele lua forma de jaguar
și călătorea prin lumea de dincolo.
Chak Ek’ l-a străpuns pe Soarele jaguar când a răsărit în zori,
la sfârșitul sezonului secetos.
Soarele a fost rănit, aruncând lumea într-o perioadă de haos și război.
A treia victimă a lui Chak Ek’ a fost zeul porumbului,
care asigura hrană pentru toată omenirea.
Chak Ek’ l-a străpuns la vremea recoltei.
El a fost înmormântat în lumea de dincolo, iar porumbul — alimentul de bază —
nu mai era disponibil pentru locuitorii Pământului.
Dar zeul porumbului a apărut după trei luni în locul noilor începuturi -
peștera estică numită Șapte Locuri de Apă – aducând din nou mâncare pe pământ.
Când țestoasa Ak Na'ak s-a ridicat pe cer pentru a marca solstițiul de vară,
Chak Ek’ și-a revendicat a patra victimă.
Cu moartea acestui bun augur, Soarele, aprovizionarea cu alimente și oamenii
au fost îngropați în pământ, iar forțele haosului domneau.
Dar din haos s-a născut o nouă ordine, stabilită de Hun Ajaw,
unul dintre gemenii eroi cunoscuți tuturor
pentru că i-a învins pe stăpânii lumii de dincolo.
A fost creată o nouă rasă de oameni, făcută din porumb.
Această stare de echilibru nu avea să dureze, totuși.
A cincea și ultima victimă a lui Chak Ek era un străin misterios din vest.
și moartea lui în mijlocul sezonului secetos
a zguduit ordinea stabilită de Hun Ajaw.
Zeii, lorzii și porumbul erau îngropați în lumea de dincolo.
Dar această victorie a lui Chak Ek’ se va dovedi de asemenea temporară.
Cei doi frați, Venus și Soarele, au fost prinși într-un ciclu nesfârșit
în timp ce se luptau pentru supremație, reconstituind aceleași cinci lupte,
în timp ce lumea a alternat între ordine și haos
odată cu înălțarea Luceafărului de dimineață.